Legal Document

Category: 556

Text:
3. ΑΠΟΦΑΣΙΣ ΥΠΟΥΡΓΟΥ ΟΙΚΟΝΟΜΙΚΩΝ Αριθ. Τ. 3745 της 21 Ιουλ./10 Αυγ. 1961 (ΦΕΚ Β΄ 268 αναδημ. 14 Σεπτ. ΦΕΚ  316) Περί διαδικασίας της παρά τω Ταμείω Παρακαταθηκών και Δανείων διενεργείας καταθέσεων τελωνειακών τελών και αποδόσεως αυτών. Έχοντες υπ’ όψιν: α)το άρθρ. 1 του Α.Ν. 164/ 1936 «περί καταθέσεως παρά τω Ταμείω Παρακαταθηκών και Δανείων τελωνειακών εγγυήσεων υπέρ Δημοσίου κλπ.» ως ετροποποιήθη δια του άρθρ. 1 του Νόμ. 428/1943 «περί τροποποιήσεως δασμολογικών και τελωνειακών τινών διατάξεων», β)την υπ’ αριθ. 191169/12.10.1936 απόφασιν ημών «περί καθορισμού του τρόπου της παρά τω Ταμείω Παρακαταθηκών και Δανείων διενεργείας καταθέσεων των υπό των Τελωνειακών Αρχών προσδιοριζομένων τελών εν περιπτώσει αμφισβητήσεως κλπ.» (ΦΕΚ 190/Β/36) ως αύτη συνεπληρώθη δια των υπ’ αριθ. 203288/3.11.1937 (ΦΕΚ 237/β/1937), 223507/ 7.12.1938 (ΦΕΚ 277/β/1938) και 274076/ 25.8.1953 (ΦΕΚ 204/β/1953) ομοίων αποφάσεων και γ)την ανάγκην της περαιτέρω συμπληρώσεως, τροποποιήσεως και γενικωτέρας αναδιαρθρώσεως της δια των ως άνω αποφάσεων καθορισθείσης διαδικασίας διενεργείας των παρά τω Ταμείω Παρακαταθηκών και Δανείων καταθέσεων των υπό των Τελωνειακών Αρχών προσδιοριζομένων τελών εν περιπτώσει αμφισβητήσεως ή δι’ οιονδήποτε έτερον λόγον, ως και της αποδόσεως αυτών, καθορίζομεν, εφ’ εξής την διαδικασίαν ταύτην ως κατωτέρω, κατά συμπλήρωσιν και τροποποίησιν των ως άνω μνημονευομένων αποφάσεων. Σελ. 252(α) 173-60  Άρθρ.1.-Ο παραλήπτης εμπορευμάτων και λοιπών ειδών καταθέτει εις το Ταμείον Παρακαταθηκών και Δανείων το παρά της Τελωνειακής Αρχής ζητούμενον τέλος επί τη βάσει δελτίου εκδιδομένου και υπογραφομένου υπό του Ελεγκτού του Τελωνείου. Εν τω δελτίω τούτω διαλαμβάνεται απαραιτήτως ο αριθμός του οικείου τελωνειακού παραστατικού εγγράφου (διασαφήσεως κλπ.) όστις αναγράφεται και εις το εκδιδόμενον γραμμάτιον παρακαταθήκης. Την ως ανωτέρω κατάθεσιν δύναται να ενεργή εις το Ταμείον Παρακαταθηκών και Δανείων και ο εκπρόσωπος του παραλήπτου παρά τοις Τελωνείοις εκτελωνιστής. Εν τη περιπτώσει ταύτη εις το εκδιδόμενον γραμμάτιον παρακαταθήκης, σημειούται το ονοματεπώνυμον του εκτελωνιστού και εις τίνα θέλει ενεργηθή η επιστροφή του όλου ή μέρους της παρακαταθήκης κατά την εν τω αντιστοίχω δελτίω συστάσεως ταύτης, διατυπωθείσαν δήλωσιν του καταθέτου. Την είσπραξιν ταύτην το Ταμείον Παρακαταθηκών και Δανείων άγει εις πίστωσιν ειδικού του Δημοσίου λογαριασμού εκδίδον εκ τετραπλοτύπου βιβλίου δύο ισόποσα γραμμάτια εισπράξεως, του ενός υπό στοιχείον Α΄ προς χρήσιν του Τελωνείου, προκειμένου δυνάμει αυτού να επιτραπή η παράδοσις των εμπορευμάτων κλπ., του δε ετέρου υπό στοιχείον Β΄ προς χρήσιν του καταθέτου. Κατά τον αυτόν ως ανωτέρω τρόπον κατατίθενται εις το Ταμείον Παρακαταθηκών και Δανείων τα εκπλειστηριάσματα αζητήτων εμπορευμάτων και αντικειμένων λαθρεμπορίας και των μεταγωγικών τούτων μέσων. 30.Β.ζ.2-3 Τελωνειακές παρακαταθήκες 53 Άρθρ.2.-Αιρομένου του λόγου, δι’ ον ενηργήθη η κατάθεσις, ο Τελωνειακός Ταμίας, όστις τηρεί το υπό στοιχείον Α΄ Γραμμάτιον, διαβάζει τούτο προς το Ταμείον Παρακαταθηκών και Δανείων αφού προηγουμένως συνταχθή όπισθεν αυτού έγγραφος παραγγελία του Ελεγκτού, δι’ ης καθορίζεται ο τρόπος της τακτοποιήσεως της εκκρεμούσης καταθέσεως. Άρθρ.3.-Το Ταμείον Παρακαταθηκών και Δανείων επί τη βάσει της εγγράφου παραγγελίας ταύτης αποδίδει, επί αντιστοίχω χρεώσει του παρ’ αυτώ λογαριασμού του Δημοσίου, το ποσόν του γραμματίου εισπράξεως δια μετρητών ή επιταγών αυτού πληρωτέων επί της Τραπέζης της Ελλάδος ή και δια συμψηφιστικών εντολών αυτού προς την αυτήν Τράπεζαν, ως εξής: Α΄.Εις τον Τελωνειακόν Ταμίαν δια τε τα ανήκοντα εις το Δημόσιον και τρίτους τέλη, παραδίδει μόνον επιταγάς ή εντολάς συμψηφιστικάς, αποκλειομένης της καταβολής αυτώ μετρητών. Η δια τας εισπράξεις του Δημοσίου και τρίτων επιταγή ή εντολή εκδίδεται επ’ ονόματι του Τελωνειακού Ταμίου και διαλαμβάνει απαραιτήτως πλην του ποσού και τους αριθμούς του γραμματίου παρακαταθήκης και του τελωνειακού παραστατικού εγγράφου (διασαφήσεως κλπ.). Επιτρέπεται η έκδοσις μιας συμψηφιστικής εντολής δια πλείονα γραμμάτια. Εν τη περιπτώσει ταύτη αναγράφονται εις την εντολήν ή εν ιδία καταστάσει συνοδευούση την εντολήν, πλην του συνολικού ποσού και τα επί μέρους τοιαύτα ενός εκάστου γραμματίου ως και οι αντίστοιχοι αριθμοί των γραμματίων και των τελωνειακών παραστατικών. Αι εντολαί παραδίδονται ιδιοχείρως και επί υπογραφή υπό μεν του διαχειριστού του Ταμείου Παρακαταθηκών και Δανείων εις τον Τελωνειακόν Ταμίαν, υπό του τελευταίου δε τούτου εις τον διαχειριστήν της Τραπέζης της Ελλάδος, εφ’ όσον εδρεύει τοιούτος εν τω Τελωνείω. Ο Τελωνειακός Ταμίας αποστέλλει το συντομώτερον εις το Ταμείον Παρακαταθηκών και Δανείων κατάστασιν εμφαίνουσαν τα στοιχεία των εκδοθέντων σχετικών αποδεικτικών. Β΄.Το υπέρ των καταθετών, τυχόν, απομένον υπόλοιπον εξ εκάστου γραμματίου εισπράξεως αποδίδεται αυτοίς υπό του Ταμείου Παρακαταθηκών και Δανείων, καθ’ οιονδήποτε τρόπον εκ των τριών ως ανωτέρω αναφερομένων, υποδεικνυόμενον παρ’ αυτών, επί επιστροφή των εις χείράς των υπό στοιχείον Β΄ γραμματίων εισπράξεως, δεόντως εξωφλημένων δια πράξεώς των συντασσομένης επί τούτου. Αι κατά τ’ ανωτέρω αποδόσεις δύνανται να ενεργώνται και υπό των παρά τοις Τελωνείοις διαχειριστών τελωνειακών παρακαταθηκών κατόπιν αποφάσεως του Διοικητικού Συμβουλίου του Ταμείου, επιτρεπούσης τας αποδόσεις, δι’ έκαστον Τελωνείον. Την είσπραξιν του επιστρεφομένου ποσού δύναται να ενεργή και αντιπρόσωπος του εισαγωγέως ή ο εκτελωνιστής. Εν τη περιπτώσει ταύτη επί του προσκομιζομένου γραμματίου υπό στοιχείον Β΄ και κάτωθεν της εξοφλητικής του δικαιούχου πράξεως συντάσσεται και υπογράφεται υπό τούτου παραγγελία καταβολής του επιστρεπτέου ποσού εις τον αντιπρόσωπόν του ή εκτελωνιστήν. Η γνησιότης των υπογραφών του δικαιούχου βεβαιούται υπό του οικείου Εμπορικού Επιμελητηρίου ή παρά της οικείας Δημοτικής ή Κοινοτικής ή Αστυνομικής Αρχής. Το Ταμείον Παρακαταθηκών και Δανείων προ της πληρωμής ελέγχει την ταυτότητα του αντιπροσώπου του εισαγωγέως ή του εκτελωνιστού. Άρθρ.4.-Επιτρέπεται η εγκατάστασις εν τοις Τελωνείοις Διαχειριστών του Ταμείου Παρακαταθηκών και Δανείων. Οι Διαχειρισταί ούτοι, ως εκπρόσωποι του Ταμείου Παρακαταθηκών και Δανείων, ενεργούσι την έκδοσιν των γραμματίων εισπράξεων τελωνειακής παρακαταθήκης, την απόδοσιν εκ των εξοφλουμένων τοιούτων, των ανηκόντων εις το Δημόσιον και τρίτους ποσών και την εις τους καταθέτας επιστροφήν των ανηκόντων αυτοίς υπολοίπων, καθ’ ον τρόπον ορίζει το αμέσως προηγούμενον άρθρον. Άρθρ.5.-Εδρεύοντος παρά τω Τελωνείω Διαχειριστού της Τραπέζης της Ελλάδος, ο παρά τω Τελωνείω διαχειριστής του Ταμείου Παρακαταθηκών και Δανείων, παραδίδει αυτώ καθ’ εκάστην ολόκληρον το χρηματικόν της ημερησίας διαχειρίσεώς του υπόλοιπον, παραλαμβάνων παρ’ αυτού ισόποσον απόδειξιν εμφαίνουσαν την πίστωσιν του παρά τη Τραπέζη της Ελλάδος λογαριασμού του Ταμείου Παρακαταθηκών και Δανείων δια του παραδοθέντος ποσού. Άρθρ.6.-Αποτελεί υποχρέωσιν των παρά τοις Ταμείοις και Τελωνείοις του Κράτους εδρευόντων Πρακτόρων και Διαχειριστών της Τραπέζης της Ελλάδος η αποδοχή αντί μετρητών των υπό του Τελωνειακού Ταμίου παραδιδομένων αυτοίς επιταγών ή εντολών του Ταμείου Παρακαταθηκών και Δανείων. Η τακτοποίησις της διαχειρίσεως των Τελωνειακών Ταμιών θα ενεργήται συμφώνως προς τας οδηγίας των υπ’ αριθ. 18/1934 και 11/1955 εγκυκλίων Διαταγών του Γενικού Λογιστηρίου του Κράτους. (Αντί της σελ. 253) Σελ. 253(α) 173-61 Τελωνειακές παρακαταθήκες 30.Β.ζ.3 54 Άρθρ.7.-Καθήκοντα διαχειριστού του Ταμείου Παρακαταθηκών και Δανείων εν Τελωνείοις δύνανται ν’ ανατίθηνται και εις μονίμους δημοσίους υπαλλήλους ή Διαχειριστάς της Τραπέζης της Ελλάδος παρά Τελωνείοις, προς άσκησιν πασών των δια της παρούσης οριζομένων αρμοδιοτήτων δι’ αποφάσεων του Ταμείου Παρακαταθηκών και Δανείων, εγκρινομένων υπό των αρμοδίων Υπουργών προκειμένου περί δημοσίων υπαλλήλων, τη συγκαταθέσει δε του Διοικητού της Τραπέζης της Ελλάδος προκειμένου να ανατεθώσι τα καθήκοντα ταύτα εις τους Διαχειριστάς της Τραπέζης ταύτης. Εις τους παρά τοις Τελωνείοις του Κράτους Ταμίας, εις ους ανατίθεται η διαχείρισις τελωνειακών παρακαταθηκών δια λογαριασμόν του Ταμείου Παρακαταθηκών και Δανείων απαγορεύεται η ανάμιξις του εκ παρακαταθηκών υπολοίπου των μετά των μετρητών της δημοσίας διαχειρίσεώς των. Οι παραβάται, όντες υπόλογοι έναντι του Ταμείου Παρακαταθηκών και Δανείων απέναντί του υπέχουσιν, εν περιπτώσει ελλείμματος ή αναμίξεως των εκ παρακαταθηκών μετρητών μετά των λοιπών της δημοσίας διαχειρίσεως, πάσας τας ευθύνας, ας κατά τους κειμένους νόμους υπέχουσιν οι δημόσιοι υπόλογοι έναντι του Δημοσίου εις τας αυτάς περιπτώσεις. Οι ενεργούντες έλεγχον της διαχειρίσεως των παρά τοις Τελωνείοις Ταμιών, εις ους έχει ανατεθή η δια λογαριασμόν του Ταμείου Παρακαταθηκών και Δανείων διαχείρισις των τελωνειακών παρακαταθηκών, ενεργούσιν υποχρεωτικώς συγχρόνως και τον έλεγχον της διαχειρίσεως των τελωνειακών παρακαταθηκών, αναφέροντες εις τας υπ’ αυτών συντασσομένας εκθέσεις περί της καταστάσεως και της λειτουργίας της διαχειρίσεως των Τελωνειακών παρακαταθηκών εάν δε ήθελον διαπιστωθή κατά τον έλεγχον, έλλειμμα ή ανάμιξιν χρημάτων κατά το προηγούμενον εδάφιον, εφαρμόζουσι κατά των υπολόγων τα υπό του Νόμ. ΣΙΒ΄ περί Δημοσίου Λογιστικού (άρθρ. 199) οριζόμενα. Άρθρ.8.-Εις α Τελωνεία είναι εγκατεστημένοι Διαχειρισταί του Ταμείου Παρακαταθηκών και Δανείων οι Τελωνειακοί Ταμίαι τηρούν ειδικόν βιβλίον δια την λογιστικήν παρακολούθησιν των παρακαταθηκών, εις το οποίον καταχωρίζονται τα εξής στοιχεία: Εις μεν την σελίδα της χρεώσεως ο αριθμός του γραμματίου, το όνομα του καταθέτου, το ποσόν της παρακαταθήκης και ο αριθμός του Τελωνειακού παραστατικού εγγράφου, εις δε την σελίδα της πιστώσεως ο αριθμός της συμψηφιστικής εντολής, το ποσόν των εισπραχθέντων δασμών και φόρων εκ της παρακαταθήκης και ο αριθμός του δια την τοιαύτην είσπραξιν εκδοθέντος αποδεικτικού. Σελ. 254(α) Άρθρ.9.-Η παρούσα ισχύει από 1ης Σεπτ. 1961 και δια τα Τελωνεία Αθηνών, Πειραιώς, Θεσσαλονίκης και Πατρών εις τα οποία είχε τεθή εις εφαρμογήν η υπ’ αριθ. 191169/12.10.1936 απόφασιν ημών «περί καθορισμού του τρόπου της παρά τω Ταμείω Παρακαταθηκών και Δανείων διενεργείας καταθέσεων κλπ.» ως μεταγενεστέρως ετροποποιήθη, ήτις και καταργείται. Προς περαιτέρω επέκτασιν της ισχύος της παρούσης απαιτείται ειδική δι’ έκαστον Τελωνείον διαταγή του κ. Υπουργού των Οικονομικών. 30.Β.ζ.3 Τελωνειακές παρακαταθήκες 55